Na temelju članka 74., stavka 1. Zakona o komunalnom gospodarstvu („Narodne novine“ broj 68/18. i 110/18. - Odluka Ustavnog suda RH) i članka 44. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13. i 2/18), općinski načelnik Općine Sveti Ivan Žabno 15. ožujka 2019. godine podnosi

**IZVJEŠĆE**

**o izvršenju Programa održavanja komunalne**

**infrastrukture na području Općine Sveti Ivan Žabno u 2018. godini**

I.

Programom održavanja komunalne infrastrukture na području Općine Sveti Ivan Žabno u 2018. godini („Službeni glasnik Koprivničko – križevačke županije“ broj 20/17., 10/18., 16/18. i 27/18) (u daljnjem tekstu: Program) utvrđen je opseg i vrsta radova na održavanju komunalne infrastrukture za komunalne djelatnosti za koje se sredstva osiguravaju iz komunalne naknade i Proračuna Općine Sveti Ivan Žabno za 2018. godinu (u daljnjem tekstu: Proračun) i iz drugih izvora.

Program sadrži:

- opseg i opis poslova održavanja s procjenom pojedinih troškova po djelatnostima,

- iskaz financijskih sredstava potrebnih za ostvarivanje Programa s naznakom izvora financiranja.

II.

Održavanjem komunalne infrastrukture na području Općine Sveti Ivan Žabno u 2018. godini obuhvaćene su slijedeće djelatnosti:

* održavanje javnih površina,
* održavanje nerazvrstanih cesta,
* javna rasvjeta,

III.

Održavanje komunalne infrastrukture na području Općine Sveti Ivan Žabno u 2018. godini izvršeno je kako slijedi:

1. **ODRŽAVANJE JAVNIH POVRŠINA**

U 2018. godini za realizaciju ovog projekta planirano je 268.991,29 kuna, a izvršeno je 224.479,35 kuna ili 83,4% iz sredstava komunalne naknade. Vršeni su prema potrebi radovi na uređenju i održavanju parka i javnih i zelenih površina, košena je trava na istima, te je izvršena zamjena dotrajalih sadnica na javnim površinama.

1. **ODRŽAVANJE NERAZVRSTANIH CESTA**

 U 2018. godini za realizaciju ovog projekta planirano je 420.000,00 kuna, a izvršeno je 399.843,53 kuna ili 95,2% iz sredstava komunalne naknade. Izvedeni su radovi (kamen, prijevoz i rad stroja) na održavanju nerazvrstanih cesta (šljunčanih cesta, poljskih putova i mostova), na održavanju bankina te radovi na hitnim popravcima u svrhu odvijanja prometa.

1. **JAVNA RASVJETA**

 U 2018. godini za trošak potrošnje električne energije za rasvjetljavanje javnih putova, površina i cesta, te za usluge održavanja javne rasvjete planirano je 247.000,00 kuna, a izvršeno je 232.303,43 kuna ili 94% iz sredstava komunalne naknade u svoti od 36.885,76 kuna i iz Proračuna Općine u svoti od 195.417,67 kuna.

IV.

 Ovo Izvješće podnosi se Općinskom vijeću Općine Sveti Ivan Žabno na usvajanje.

V.

 Ovo Izvješće objavit će se u „Službenom glasniku Koprivničko- križevačke županije“.

KLASA: 363-03/19-04/01

URBROJ: 2137/19-01/1-19-1

Sveti Ivan Žabno, 15. ožujka 2019.

 OPĆINSKI NAČELNIK:

 Nenad Bošnjak